wickkiey/tamil-wikipedia-chunked huggingface dataset:
# பத்மினி ராவுட்

**பத்மினி ராவுட்** *(Padmini Rout பிறப்பு: ஜனவரி 5, 1994)* என்பவர் இந்தியாவின் சதுரங்க வீரர் ஆவார், சர்வதேச *மாஸ்டர்* (2015) பட்டத்தையும் பெண்கள் கிராண்ட்மாஸ்டர் (சதுரங்கம்)(2007) பட்டத்தையும் கைப்பற்றியுள்ளார். 2008 ஆம் ஆண்டில் 14 வயதிற்குக் கீழ் விளையாடும் உலக பெண்கள் சதுரங்க வாகையாளர் மற்றும் கடந்த நான்கு ஆண்டுகளில் (2014, 2015, 2016, 2017) இந்திய பெண்கள் சதுரங்க வாகையாளர் பட்டத்தினை வென்றார். 2007 ஆம் ஆண்டிற்கான பிஜு பட்நாயக் விளையாட்டு விருது மற்றும் 2009 இல் ஏகலைவா விருது போன்ற விருதுகளைப் பெற்றுள்ளார்
# பத்மினி ராவுட்

## தொழில் வாழ்க்கை

2005 மற்றும் 2006ஆம் ஆண்டுகளில், 13 வயது வயதிற்குக் கீழ் விளையாடும் பெண்கள் பிரிவில் இந்திய *சாம்பியன்ஷிப்* மற்றும் மற்றும் 12 வயதிற்குக் கீழ் விளையாடும் ஆசிய *சாம்பியன்ஷிப்* மற்றும் பட்டங்களை பெற்றுள்ளார். 2008 ஆம் ஆண்டில் உலக இளைஞர் சதுரங்க *சாம்பியன்ஷிப்* போட்டிகளில் பங்கேற்றார். அடுத்த ஆண்டில் அவர் ஆசிய *ஜூனியர்* (20 வயதிற்குள்) பெண்கள் *சாம்பியன்ஷிப்*பில் முதல் இடத்தைப் பிடித்தார். 2010 இல், இந்திய *ஜூனியர்* (19 வயதிற்குள்) பெண்கள் *சாம்பியன்ஷிப்*பை வென்றார்
# பத்மினி ராவுட்

## இளமை வாழ்க்கை

ஒடிசாவின் பாரம்பஹார் என்ற நகரில் பிறந்துள்ளார். அவரது தந்தையின் விருப்பம் காரணமாக பத்மினி 9 வயதில் சதுரங்கம் விளையாட ஆரம்பித்தார் (2003). சந்திரசேகர்பூரின் டி.ஏ.வி பப்ளிக் பள்ளியில் பயின்று பின்னர், புவனேஸ்வரிலுள்ள பிஜேபி கல்லூரியில் வணிகப் பட்டத்தைப் பெற்றார். சதுரங்க விளையாட்டு ஒரு அறிவு சார்ந்த விளையாட்டு என்பதால் அது தனது கல்விக்கு உதவும் என நினைத்து விளையாடினார். போட்டிகளில் ஆரம்ப வெற்றிகள் அவரது தொழில் வாழ்க்கைக்கு வழிவகுத்தது. சதுரங்கத்தில் ஒவ்வொரு நாளும் 6-7 மணிநேரத்தை அவர் செலவழித்தார்.
# ஈஷா குப்தா

**இஷா குப்தா** (*Esha Gupta*) (பிறப்பு 28 நவம்பர் 1985) என்பவர் ஓர் இந்தியத் திரைப்பட நடிகை, வடிவழகி மற்றும் பெமினா மிஸ் இந்தியா 2017 வாகையாளர் ஆவார். இவர் பாலிவுட் திரைப்படங்களில் நடித்து வருகிறார்.  
2007 ஆம் ஆண்டில் ஃபெமினா மிஸ் இந்தியா போட்டியில் ஈஷா பங்கு பெற்றார். அதில் இவர் மூன்றாவது இடம் பெற்றார். மேலும் மிஸ் இந்தியா சர்வதேச பட்டத்தை வென்றார். அதன் பின்னர் திரைப்பட நடிப்பிற்கான வாய்ப்புகளைப் பெற்றார். 2012 ஆம் ஆண்டில் *ஜனாத் 2* என்ற திரைப்படத்தின் மூலம் இந்தித் திரைப்படத் துறையில் அறிமுகமானார். இப்படத்தில் நடித்ததற்காக சிறப்பு அறிமுக நடிகைக்கான பிலிம் பேர் விருதுக்கு பரிந்துரைக்கப்பட்டார். அரசியல் நாடக படமான *சக்ரவியூங்* (2012) படத்தில் இவரது கதாப்பாத்திரத்திற்காக குப்தா புகழ் பெற்றார். ஆனால் நகைச்சுவைத் திரைப்படமான *அம்சக்கல்ஸ்* (2014) படத்தில் அவரது நடிப்பு எதிர்மறையான விமர்சனங்களைப் பெற்றது. திகில் திரைப்படம் *ராஸ் 3D* (2012), சஸ்பென்ஸ் த்ரில்லர் *உருஸ்தோம்* (2016) மற்றும் திருட்டைப்பற்றிய திரைப்படமான *பாத்சாஹோ* (2017) ஆகிய திரைப்படங்களிலும் நடித்துள்ளார்.
# ஈஷா குப்தா

## ஆரம்ப வாழ்க்கை

ஈஷா குப்தா தில்லியில் பிறந்தார். இவரது தந்தை ஒரு ஓய்வுபெற்ற விமானப்படை அதிகாரி ஆவார். இவருக்கு நேஹா என்ற சகோதரி உள்ளார்.
(இடது) மற்றும் பிரகாஷ் ஜா (வலது) ஆகியோருடன் ஈஷா குப்தா, சக்ரவியூங் படத்திற்கான விளம்பர நிகழ்ச்சியில்.]]
# ஈஷா குப்தா

## தொழில்

2007 ஆம் ஆண்டில் ஃபெமினா மிஸ் இந்தியாவில் ஈஷா பங்கேற்றார்.  
மகேசு பட்டின் திரைப்படமான *ஜன்னத் 2 வில்* இம்ரான் ஹஷ்மியுடன் முன்னணி பாத்திரத்தில் நடித்து பாலிவுட்டில் அறிமுகமானார். இப்படம் சம்பாதித்து வர்த்தக ரீதியாக வெற்றி பெற்றது. இப்படவெற்றியின் மூலம் இவர் திரைப்படத்துறையில் பிரபலமடைந்தார்.
(இடது) மற்றும் பிரகாஷ் ஜா (வலது) ஆகியோருடன் ஈஷா குப்தா, சக்ரவியூங் படத்திற்கான விளம்பர நிகழ்ச்சியில்.]]
# ரேஷ்மா ஷெட்டி

**ரேஷ்மா ஷெட்டி** *(Reshma Shetty)* பிறப்பு: நவம்பர் 2, 1977) ஒரு *பிரித்தானிய*, அமெரிக்கக் தொலைக்காட்சி மற்றும் திரைப்பட நடிகை மற்றும் பாடகர் ஆவார். *யு.எஸ் நெட்வொர்க்* தொலைக்காட்சி தொடரான *ராயல் பென்ஸ்ஸில்* திவ்யா கட்டேர் என்ற அவரது பாத்திரத்தில் நடித்ததன் மூலம் பரவலாக அறியப்படுகிறார்.
# ரேஷ்மா ஷெட்டி

## ஆரம்ப வாழ்க்கை

ஷெட்டி 1977 நவம்பர் 2இல் இங்கிலாந்திலுள்ள மான்செஸ்டரில் பிறந்தார். இவரின் பெற்றோர்கள் இந்தியர்கள் ஆவர். இவர் இங்கிலாந்து மற்றும் அமெரிக்காவின் ரிச்மண்ட் (வர்ஜீனியா) ஆகிய இரு நாடுகளிலும் வாழ்ந்தார். இவர் ஜேம்ஸ் மாடிசன் பல்கலைக்கழகத்தில் படித்து வந்தார், ஆனால், குரல் தேர்வுகளுக்கானப் போட்டிகளில் வெற்றி பெற்ற பின்னர், ஆப்பெராவில் சேர்ந்து தனது படிப்பினை இளங்கலை இசை பட்டப்படிப்பிற்கு மாற்றிக்கொண்டார். ஷெட்டி கென்டக்கி பல்கலைக்கழகத்தில் இசையில் முதுகலைப்பட்டம் பெற்றார், *சின்சின்னாட்டி கன்சர்வேட்டரி ஆஃப் மியூசிக்*கிற்கு செல்லுவதற்கு முன்னர், அவர் 2005 இல் *ஓபரா*வில் தனது கலை பட்டயச் சான்றினைப் பெற்றார்.
# ரேஷ்மா ஷெட்டி

## தொழில்

ஷெட்டி ஒரு *பாம்பே டிரீம்ஸ்* என்ற சுற்றுப் பயண இசைக்குழுவை 2006 முதல் நடத்தி வந்தார். ஷெட்டி *ஆஃப் பிராட்வே* என்ற நாடகக்குழுவின் *ரஃப்டா ரஃப்தா* என்ற நாடகத்தில் நடித்துள்ளார். *பாக்ஸ்* செய்தித் தொலைகாட்சியில் ஒளிபரப்பான *ரெட் ஐ* என்கிற நையாண்டி நிகழ்ச்சியில் அவர் அவ்வப்போது விருந்தினராக பங்கேற்றார். ரேஷ்மா ஷெட்டி இந்தியாவில் *டவ் டாய்லட் மாய்ஸ்சரைசர் சோப்*பின் முகமாக இருக்கிறார்..
# ரேஷ்மா ஷெட்டி

## சொந்த வாழ்க்கை

ஷெட்டி தற்போது நியூயார்க் நகரத்தில் வசிக்கிறார், 2001 மார்ச் 19 அன்று ஷெட்டி *பிராட்வே*யின் தயாரிப்பான, *பாம்பே டிரீம்ஸின்* நட்சத்திரமான *டீப் கட்டே*ரை திருமணம் செய்து கொண்டார். இவர்களுக்கு அக்டோபர் 2015 ல் அரியா இலியானா என்ற மகள் பிறந்தார்.
# அண்ணன் தங்கச்சி

**அண்ணன் தங்கச்சி** (Annan Thangachi) 1999 ஆம் ஆண்டு சரண்ராஜ் இயக்கம் மற்றும் நடிப்பில், சுருதி மற்றும் விக்ரம் கிருஷ்ணா நடிப்பில், தேவா இசையில், சி.கல்பனா மற்றும் சி. தேவேந்திரராஜ் தயாரிப்பில் வெளியான தமிழ்த் திரைப்படம் ஆகும். இப்படம் சரண்ராஜ் மற்றும் சுருதி நடித்த கன்னடத் திரைப்படமான *தவரினா தொட்டிலு*வின் மறுஆக்கம் ஆகும்.
# அண்ணன் தங்கச்சி

## கதைச் சுருக்கம்

சின்னராசு (சரண்ராஜ்) தன் தங்கை சரசுவுடன் (சுருதி) வசிக்கிறார். அவர்களது வீட்டில் வசிக்கும் உறவினர் அழகு (பாண்டு). சின்னராசு தன் தங்கைக்குத் திருமணம் செய்ய மாப்பிள்ளை தேடுகிறார்.  
சூதாடியான கோடீஸ்வரன் (ஜனகராஜ்) தன் மகன் பாஸ்கருக்கு (விக்ரம் கிருஷ்ணா) வரதட்சணை அதிகமாகத் தரும் வசதியான பெண்ணாகத் தேடுகிறார். ஆனால் வங்கியில் பணிசெய்யும் பாஸ்கர் நல்ல குணமுடையவன். திருமணத் தரகரான சிட்டியின் (தலைவாசல் விஜய்) உதவியால், வசதியான குடும்பத்தைச் சேர்ந்தவர்களாக பொய்கூறும் கோடீஸ்வரனின் மகன் பாஸ்கருக்கு சரசுவைத் திருமணம் செய்துவைக்கிறார் சின்னராசு. திருமணத்திற்குப் பிறகு சரசுவை வரதட்சணையாக அதிகம் பணம், நகை கேட்டு துன்புறுத்தத் தொடங்குகிறார் கோடீஸ்வரன்.  
திருமணத்திற்குப் பிறகு தனக்குத் தரவேண்டிய தரகுப் பணத்தைக் கேட்கும் சிட்டிக்கு பணத்தைக் கொடுக்காமல் அவமானப்படுத்தி அனுப்புகிறார் கோடீஸ்வரன். ஆத்திரம் கொள்ளும் சிட்டி, கோடீஸ்வரன் பற்றிய உண்மைகளை அழகுவிடம் சொல்கிறான்.  
சின்னராசு, யசோதாவைத் திருமணம் செய்கிறான். சரசுவிற்குப் பெண் குழந்தை பிறக்கிறது. தன் நிலங்களை விற்று தன் தங்கைக்கு தொடர்ந்து வரதட்சணை தருகிறான் சின்னராசு. அவை அனைத்தையும் சூதாடி இழக்கிறான் கோடீஸ்வரன். பாஸ்கர் வேலையை இழக்கிறான். அதன்பின் என்ன நடக்கிறது என்பது மீதிக்கதை.
# அண்ணன் தங்கச்சி

## நடிகர்கள்

- சரண்ராஜ் - சின்னராசு
- சுருதி - சரசு
- விக்ரம் கிருஷ்ணா - பாஸ்கர்
- ஜனகராஜ் - கோடீஸ்வரன்
- பாண்டு - அழகர்
- தலைவாசல் விஜய் - சிட்டி
- இந்து - யசோதா
- கே. ஆர். வத்சலா - பாஸ்கரின் தாய்
- வடிவுக்கரசி - யசோதாவின் சகோதரி
- அஜய் ரத்னம் - யசோதாவின் சகோதரன்
- ரவிச்சந்திரன்
- பாஸ்கர்
- ராஜா
- பேபி உமாமகேஸ்வரி
# அண்ணன் தங்கச்சி

## இசை

படத்தின் இசையமைப்பாளர் தேவா. பாடலாசிரியர் பொன்னியின் செல்வன்.  
| 1 | மஞ்சள் காத்து | கிருஷ்ணராஜ், ஹரிஷ் | 5:18 |  |
| --- | --- | --- | --- | --- |
| 2 | சிவப்பு கல்லு | சங்கீதா, ஹரிஷ் | 4:57 |  |
| 3 | பலான பலான | தேவா, சபேஷ் | 4:33 |  |
| 4 | தங்கச்சி | கிருஷ்ணராஜ், அனுராதா ஸ்ரீராம் | 5:10 |  |
| 5 | சின்ன ராசு | கிருஷ்ணமூர்த்தி , கிருஷ்ணராஜ், அம்மாபேட்டை | 0:51 |  |
| 6 | பாம் பாம் | கிருஷ்ணராஜ் | 0:59 |  |
| 7 | போகுதம்மா | கிருஷ்ணராஜ் | 1:36 | } |
# சிரத்தா கபூர்

**சிரத்தா கபூர்** (*Shraddha Kapoor*) (பிறப்பு 3 மார்ச் 1987) இந்தி படங்களில் நடிக்கும் நடிகர் மற்றும் பாடகர் ஆவார் . இவர் இந்தி நடிகர் சக்தி கபூரின் மகள் ஆவார். 2010ஆம் ஆண்டு *தீன் பத்தி என்ற இந்தித் திரைப்படத்தில் ஒரு சிறிய வேடத்தில் நடித்து தனது நடிப்பு தொழிலை தொடங்கினார்.* இளம் வயதினர் நாடகத்திரைப்படமான *லவ் கா தி எண்ட்* (2011) திரைப்படத்தில் முதன்முதலில் முக்கியக் கதாபாத்திரத்தில் நடித்தார்.  
கபூர் வணிக ரீதியாக வெற்றி பெற்ற காதல் திரைப்படமான *ஆஷ்கி 2* (2013) இல் ஒரு பாடகராக நடித்ததற்கு பரவலான அங்கீகாரம் பெற்றார். அதற்காக சிறந்த நடிகைக்கான பிலிம்பேர் விருதுக்கு பரிந்துரைக்கப்பட்டார் . அடுத்த வருடத்தில், வில்லியம் ஷேக்ஸ்பியரின் துயர நாடகமான *அம்லட்டின்* தழுவலாக விசால் பரத்வாஜின் விமர்சன ரீதியாக பாராட்டப்பட்ட நாடக திரைப்படமான *ஹைடர்* (2014) இல் நடித்தார். *ஓபிலியாவை* அடிப்படையாகக் கொண்ட ஒரு பாத்திரத்தை அவர் சித்தரித்தார். சிரத்தா, காதல் திரைப்படமான *ஏக் வில்லன்* (2014), நடன திரைப்படமான *ஏபிசி 2* (2015) மற்றும் அதிரடி திரைப்படமான *பாக்கி* (2016) ஆகியவற்றில் நடித்தார். இவையனைத்தும் வணிக ரீதியில் வெற்றி பெற்றது. பின்னர் அவர் நடித்த திரைப்படங்கள் தொடர்ச்சியாக வணிகரீதியாக தோல்வியுற்று வந்தது. அதன்பின் நகைச்சுவை திகில் திரைப்படமான *ஸ்திரி* (2018) திரைப்படத்தில் நடித்தார். இப்படம் இவர் நடித்த படங்களிலேயே வியாபார ரீதியில் அதிக வெற்றி பெற்றது.
# சிரத்தா கபூர்

## ஆரம்ப வாழ்க்கை மற்றும் பின்னணி

கபூர் மும்பையில் பிறந்து வளர்ந்தார். அவரது தந்தை பஞ்சாபி வம்சாவளியைச் சேர்ந்தவர். அவரது தாய் மராத்திய வம்சாவளியைச் சேர்ந்தவர். சிரத்தா சிறுமியாக இருந்தபொழுது அடிக்கடி சிறுவர்களுடன் சண்டை ஏற்பட்டதாக கூறினார்.  
சிரத்தாவின் தந்தை சக்தி கபூர், தாய் சிவாங்கி கபூர். அண்ணன் சித்தன்த் கபூர் , அவரது இரண்டு அத்தை பத்மினி கோலாபுரே மற்றும் தேஜாஸ்வினி கோலாப்பரே ஆகியோர் ஆவர்.
# தீனா அம்பானி

**தீனா அம்பானி** (*Tina Ambani*) (நினி **முனிம்** ) முன்னாள் பாலிவுட் நடிகை மற்றும் மும்பையைச் சார்ந்த *கோக்கிலாபென் திருபாய் அம்பானி மருத்துவமனை*, *ஹார்பனி பார் சில்வர்ஸ்* அறக்கட்டளை மற்றும் *ஹார்மனி ஆர்ட்* அறக்கட்டளைகளின் தலைவர். இவரது கணவர் அனில் அம்பானி , ரிலையன்ஸ் குழுமத்தின் தலைவர்.
# தீனா அம்பானி

## தனிப்பட்ட வாழ்க்கை

மும்பையில் பிறந்த தீனா முனீம் குஜராத் ஜெயின் குடும்பத்தைச்சேர்ந்த நந்த்குமார் மற்றும் மீனாட்சி முனிம் ஆகியோரின் ஒன்பதாவது குழந்தை. 1975 ஆம் ஆண்டு மும்பையில் உள்ள கர் நகரில் உள்ள எம். எம். பியுப்பில்ஸ் ஓன் பள்ளியில் படிப்பை முடித்தார். அதே ஆண்டில், ஃபெமினா பதின் இளவரசி இந்தியா 1975 போட்டியில் முதலிடம் வந்தார். அரூபாவில் நடந்த பதின் அழகுப்போட்டியில் மூன்றாவது இடம் பெற்றார். பின்னர் அவர் ஜெய் ஹிந்த் கல்லூரியில் இளங்கலைப் பட்டம் பெற்றார். பின்னர் 1970 களில், இந்தித் திரைப்படத் துறையில் சேர்ந்தார். பத்து வருட காலம் வெற்றிகரமான நடிகையாக வலம் வந்தார்.  
1991 ஆம் ஆண்டு பிப்ரவரியில் அவர் ரிலையன்ஸ் இன்டஸ்ட்ரீசை நிறுவிய திருபாய் அம்பானியின் மகனான அனில் அம்பானியை மணந்தார். இவர்களுக்கு இரண்டு மகன்கள்; அன்மோல் டிசம்பர் 1991 இல் பிறந்தார், அன்சுல் 1995 செப்டம்பரில் பிறந்தார்.
# தீனா அம்பானி

## தொழில் வாழ்க்கை

### திரைப்படங்கள்

தீனா 1978 ஆம் ஆண்டில் இந்தித் திரைப்படங்களில் அறிமுகமானார். தேவ் ஆனந்தின் *டெஸ் பார்டஸ்* என்ற திரைப்படத்தில் அறிமுகமானார். தேவ் ஆனந்த் உடன் அவரது பிற திரைப்படங்கள் *லூட்மார்* மற்றும் *மன் பசந்த்* ஆகியவற்றில் நடித்தார். ராக்கி திரைப்படத்தில் சஞ்சய் தத்தின் கதாநாயகியாக முதன் முதலில் கதாநாயகியாக நடித்தார். கமல்ஹாசன் உடன் இந்தி மொழியில் 1984 ஆண்டில் 'கரிசுமா' எனும் படத்திலும் நடித்துள்ளார்.
# மீன்பிடித் திருவிழா

**மீன்பிடித் திருவிழா** தமிழகத்தில் கொண்டாடப்படுகின்ற விழாக்களில் ஒன்றாகும்.
# மீன்பிடித் திருவிழா

## விழாக்கள்

தமிழகத்தில் பல விழாக்கள் கொண்டாடப்படுகின்றன. குறிப்பாக மதுரை மாவட்டத்தில் கீழ்க்கண்ட விழாக்கள் கொண்டாடப்படுகின்றன.
- பிரிகட்டும் விழா
- எருது கட்டு திருவிழா
- புரவியெடுப்புத் திருவிழா
- வைக்கோல் பிரி திருவிழா
- மாம்பழம் உண்ணும் திருவிழா
- புட்டுத்திருவிழா
- வெற்றிலை பிரி திருவிழா
- கலப்பை கட்டுத்திருவிழா
- பனியாரம் சுடும் திருவிழா
- சாராயம் படைத்து திருவிழா
- மீன்பிடித் திருவிழா
# மீன்பிடித் திருவிழா

## நல்ல விளைச்சல்

நல்ல மழை பெய்ய வேண்டும் என்பதற்காகவும், நன்றாக விளைச்சல் வேண்டும் என்பதற்காகவும், மக்கள் மகிழ்ச்சியோடு இருக்கவேண்டும் என்பதற்காகவும் மக்கள் முழக்கமிட்டு கண்மாய் நீரில் மீன் பிடிக்கச் செல்கின்றனர். மீன் பிடித்தால் நல்ல மழை பெய்யும் என்றும், மீன்பிடித் திருவிழா நடத்தாவிட்டால் வறட்சி ஏற்படும் என்றும் மக்கள் நம்புகின்றனர். <>[மீன் பிடித்தால் மழை! மதுரை அருகே மக்களின் நம்பிக்கை திருவிழா, தினமலர், 19 டிசம்பர் 2012] </ref>
# மீன்பிடித் திருவிழா

## வழிபாடு

மீன் பிடிக்கச் செல்வதற்கு முன்பாக தெய்வங்களை வழிபட்டுச் செல்கின்றனர்.
# மீன்பிடித் திருவிழா

## வழிபாடு

### திருவாதவூர்

மதுரை மாவட்டத்தில் மேலூர் அருகே திருவாதவூரில் உள்ள பெரிய கண்மாயில் 400 ஆண்டுகள் பாரம்பரியம் மிக்கதாக இவ்விழா கொண்டாடப்படுகிறது. ஒரு காலத்தில் சோழப்பேரேரி என அழைக்கப்பட்ட கண்மாயில் இவ்விழா கொண்டாடப்படுகிறது.
# மீன்பிடித் திருவிழா

## வழிபாடு

### மேலூர்

மதுரை அருகே மேலூர் பகுதியில் இரு இடங்களில் இவ்விழா கொண்டாடப்படுகிறது. மேலூரிலுள்ள மெய்யப்பன்பட்டி கண்மாயில் இவ்விழா நடைபெற்றது. கண்மாயில் முழங்கால் அளவிற்கு இருந்த நிலையில், அது தொடர்பாக அறிவிக்கப்பட்டவுடன் ஒரே நேரத்தில் கரையில் நின்றிருந்த நூற்றுக்கும் மேற்பட்டோர் கண்மாய்க்குள் இறங்கி வலை மற்றும் கச்சா மூலம் மீன்களை பிடித்தனர். இதுவரை இப்பகுதியில் நான்கு முறை இவ்விழா நடைபெற்றுள்ளது. அவ்வாறே மேலூர் அருகேயுள்ள சருகுவலைப்பட்டியில் உள்ள கம்புளிக்கண்மாயில் இவ்விழா நடைபெற்றது.
# மீன்பிடித் திருவிழா

## வழிபாடு

### திருப்பத்தூர்

சிவகங்கை மாவட்டத்திலுள்ள திருப்பத்தூர் அருகேயுள்ள கிராமத்தில் மீன்பிடித் திருவிழாக் கொண்டாடப்படுகிறது.
# மீன்பிடித் திருவிழா

## பிடிக்கப்படும் மீன்கள்

கெண்டை, கெழுத்தி, அயிரை, விரால், ஜிலேபி உள்ளிட்ட மீன்கள் பிடிக்கப்படுகின்றன.
# ரேகா பரத்வாஜ்

**ரேகா பரத்வாஜ்** (Rekha Bhardwaj) சனவரி 24, 1964இல் பிறந்த இந்திய பாடகி மற்றும் நேரடி இசை நிகழ்ச்சி நடத்துபவர். இவர் இரண்டு பிலிம்பேர் விருதுகளையும் ஒரு தேசிய விருதையும் பெற்றுள்ளார். இவர் இந்தி, பெங்காலி, மராத்தி, பஞ்சாபி மற்றும் மலையாளம் மொழிகளில் பாடியுள்ளார்.
# ரேகா பரத்வாஜ்

## சொந்த வாழ்க்கை

ரேகா பரத்வாஜ் தில்லியில் பிறந்தார். இவருக்கு 5 சகோதரிகள் மற்றும் ஒரு சகோதரர் உள்ளனர்.
இவர், திரைப்பட இயக்குநர், இசை அமைப்பாளர், மற்றும் பின்னணிப் பாடகரான விசால் பரத்வாஜ் அவர்களை 1991இல் மணந்து கொண்டார். இவர், 1984இல் புது தில்லியிலுள்ள "இந்து கல்லூரி"யின் ஆண்டுவிழாவின் போது விசாலை முதன் முதலாகச் சந்தித்தார்.
# ரேகா பரத்வாஜ்

## தொழில் வாழ்க்கை

ரேகா பரத்வாஜ் முதலில் தனது பெரிய சகோதரியிடமிருந்து இசையைக் கற்றுக்கொண்டார். பின்னர், முறையாகப் பண்டிதர் அமர்நாத்திடம் பயிற்சி மேற்கொண்டார்.  
பரத்வாஜின் முதல் இசைத்தொகுப்பு "இஷ்கா இஷ்கா" 2002இல் வெளியிடப்பட்டது. இதன் வெற்றி இவருக்கு இசையுலகில் அங்கீகாரத்தை கொடுத்தது. மேலும், இவரது திறனை நிரூபிக்கும் விதமாக அமைந்த ஓம்காரா திரைப்பட பாடலான *நமக் இஷ்க் கா* பாடலைப் பாடும் வாய்ப்பையும் பெற்றுத் தந்தது. இப் படத்திற்கு இவரது கணவர் விஷால் பரத்வாஜ் இசை அமைத்திருந்தார். அதைத் தொடர்ந்து, ஏ.ஆர். ரஹ்மான் உருவாக்கிய சட்டீஸ்கர் நாட்டுப்புறப் பாடலான *சாசுராய் கென்டா பூல்* எனத் தொடங்கும் பாடலை 2009இல் தில்லி 6 படத்திற்காகப் பாடியுள்ளார்.
# ரேகா பரத்வாஜ்

## விருதுகள்

**2011**இல், *இஷ்கியா*(2010) படத்தில் வரும் *படி தீரெ ஜாலி* பாடலுக்காக தேசிய விருது பெற்றார்.
**2015** இல், *தெத் இஷ்கியா* (2014) திரைப்படத்தில் வரும் *ஹமாரி அடரியா பெ* பாடலுக்காக பிலிம்பேரின் சிறந்த பின்னணிப் பாடகி விருதுக்குப் பரிந்துரை செய்யப்பட்டார்.
# ராய்கா செடாப்ச்சி

**ராய்கா செடாப்ச்சி** (Rayka Zehtabchi) ஈரானிய- அமெரிக்க இயக்குநர் ஆவார். *பீரியட் .எண்ட் ஆஃப் செண்டன்ஸ்* எனும் விபரணத் திரைப்படத்திற்காக 2018 ஆம் ஆண்டின் அகாதமி விருது பெற்றதன் மூலமாக பரவலாக அரியப்படுகிறார். இதர்கு முன்பாக *மதரன்* எனும் குறும்படம் ஒன்றை இயக்கினார். அகாதமி விருது வென்ற முதல் ஈரானிய- அமெரிக்க இயக்குநர் இவர் ஆவார்.
# ருச்சி பதோலா

**ருச்சி பதோலா** (Ruchi Badola) இந்தியாவில் பிறந்த பேராசிரியர் மற்றும் எழுத்தாளர் ஆவார். இவர் இந்திய காட்டுயிர் நிறுவனத்தின் சூழலியல் திட்டமிடல் மற்றும் பங்கேற்பு மேம்பாட்டு பிரிவில் இவர் பேராசிரியர் மற்றும் ஆராய்ச்சியாளராகவும் பணிபுரிகிறார். இவர் சமூக அடிப்படையிலான பாதுகாப்பு , நிலையான பல்லுயிர்ப்பெருக்கம், நிலையான சுற்றுச் சூழல் சேவைகள் போன்றவை தொடர்பான ஆய்வுகளை மேற்கொண்டுள்ளார்.
# ருச்சி பதோலா

## கல்வி

இவர் கர்வால் பல்கலைக்கழகத்தில் முதுகலைப் பட்டம் பெற்றார். பின் 1988 ஆம் ஆண்டில் இந்திய காட்டுயிர் கல்வி நிறுவனத்தில் ஆராய்ச்சி மாணவராக சேர்ந்து பி. எச். டி பட்டம் பெற்றார்.. இந்த திட்டத்தின் மூலம் இந்தியக் குடியுரிமை பெற்றவ உலகில் உள்ள இந்தியர்கள் *கிளீன் கங்கா விஷன்* திட்டத்தின்கீழ் கங்கை ஆற்றினை சுத்தம் செய்தல் மற்றும் மறுஆக்கம் செய்தல் போன்ற பணிகளில் பங்கேற்றுக்கொள்ள வழிவகை செய்தது.
# தினா தேசாய்

**டினா தேசாய்** *(Tina Desai)* 1987 பிப்ரவரி 24இல் பிறந்த இந்திய நடிகை மற்றும் விளம்பர நடிகையாவார். அவர் 2011 ஆம் ஆண்டின் திகில் படமான *யே ஃபாஸ்லே* படத்தில் அறிமுகமானார், மேலும் அதிரடி திரைப்படமான *சாய் தந்தே கலத் பந்தே* என்ற திரைப்படத்திலும் நடித்தார், அதற்கு முன்னர், 2012 இல் *த பெஸ்ட் எக்சோடிக் மேரிகோல்ட் ஹோட்டல்* என்ற முதல் வெளிநாட்டு ஆங்கில நகைச்சுவை நாடகம் அரங்கேறியது. நெற்ஃபிளிக்சு தொடரின் *சென்ஸ் 8* படத்தில் அவரது முக்கிய பாத்திரத்திற்கும் அவர் அறியப்படுகிறார்.
# தினா தேசாய்

## இளமை வாழ்க்கை

தேசாய் பெங்களூருவில் குசராத்திய இந்து தந்தைக்கும், தெலுகு இந்துத் தாய்க்கும் பிறந்தவர் ஆவார். அவர் நிர்வாகத்தின் தேசிய கல்வி நிறுவனத்தின் நிதியுதவியுடன் வணிக மேலாண்மையில் பட்டப்படிப்பை முடித்தவர். 2015, தேசாய் *தி செகண்ட் பெஸ்ட் எசோடிக் மரிகோல்ட் ஹோட்டல்*, என்ற இரண்டு உயர் ஆங்கில மொழி திட்டங்களில் முக்கிய பாத்திரங்களில் நடித்துள்ளார். 2001இல் தொடர் வெற்றியான *தி வச்சோவ்ஸ்கி* மற்றும் *ஜே. மைக்கேல் ஸ்ட்ராசின்ஸ்ஸ்கி* ஆகியோரால் இயக்கப்பட்ட நெற்ஃபிளிக்சு நாடகம் *சென்ஸ்* 8 என்பதில் கலா தண்டேகர் பாத்திரத்தில் நடித்துள்ளார்.  
2012இல் கிங்ஃபிஷர் நாட்காட்டிக்கு நீச்சல் உடையில் காட்சி தந்தார். மற்றும் பாலிவுட் அதிரடி திரைப்படமான *டேபிள் நம்பர் 21* படத்தில் நடிகர் ராஜீவ் கண்டேல்வால் உடன் நடித்தார். பாடகர் கேக்கே உடன் கேகேயின் காதல் பாடலான "யே கஹான் மில் கயே ஹம்" என்ற பாடலில் தோன்றினார்  
2016இல், *கிரேட் ரேஸ்* படத்தில் ''தாமஸ் மற்றும் அவரது நண்பர்களில் அசீமாவின் பாத்திரத்தை அவர் வெளிப்படுத்தினார்.
# காமினி கௌஷல்

**காமினி கௌசல்** (*Kamini Kaushal*; 24 பெப்ரவரி 1927 – 14 நவம்பர் 2025) இந்தி திரைப்பட மற்றும் தொலைக்காட்சி நடிகை ஆவார். இவர், நீச்சா நகர் (1946), மற்றும் பிரஜ் பஹு (1955) போன்ற படங்களில் நடித்த கதாபாத்திரங்களின் மூலமாக அறியப்படுகிறார். இதில் நீச்சா நகர் திரைப்படம், 1946இல் நடைபெற்ற கான் திரைப்பட விழாவில் திரையிடப்பட்டு வெற்றி பெற்றது. மேலும், பிரஜ் பஹு திரைப்படம் இவருக்கு பிலிம்பேரின் சிறந்த நடிகைக்கான விருதைப் பெற்றுத் தந்தது. இவர், 1946 முதல் 1963 வரை திரைப்படங்களில் முன்னணி கதாநாயகியாக நடித்துள்ளார். அதில் *தோ பாய்* (1947), *ஷாகீத்* (1948), *ஜித்தி* (1948) *ஷப்னம்* (1949), *நதியா கே பார்* (1948) போன்றவை குறிப்பிடத்தக்கவை ஆகும். இவர் 1963 முதல் குணச்சித்திர வேடங்களில் நடித்துள்ளார். அவை மக்களிடையே வரவேற்பைப் பெற்றன. மேலும் இவர் ராஜேஷ் கன்னாவுடன் மூன்று படங்களிலும், மனோஜ் குமாருடன் எட்டு படங்களிலும் மற்றும் சஞ்சீவ் குமாருடன் ஒரு படத்திலும் நடித்துள்ளார்.
# காமினி கௌஷல்

## இளமைப்பருவம்

காமினி கௌஷல், உமா காஷ்யப் என்கிற பெயருடன் லாகூரில் பிறந்தார். இவருக்கு இரண்டு சகோதரர்களும், மூன்று சகோதரிகளும் இருந்தனர். இவரது தந்தை சிவ ராம் காஷ்யப், தாவரவியல் பேராசிரியராக பஞ்சாப் பல்கலைக்கழகம், லாகூர், பிரித்தானிய இந்தியாவின் மாகாணங்களும், ஆட்சிப் பகுதிகளும் (தற்போது பாக்கித்தான்) இல் பணிபுரிந்தவர் ஆவார். பேராசிரியர் காஷ்யப், இந்திய தாவரவியலின் தந்தை என அறியப்படுகிறார்..
இவரது தந்தை ஒரு குறிப்பிடத்தக்க தாவரவியலாளராக இருந்து, ஆறு வகை தாவரங்களை கண்டுபிடித்தார். காமினியின் ஏழாவது வயதில் நவம்பர் 26, 1934 அன்று அவரது தந்தை காலமானார். இவர், லாகூரிலுள்ள கின்னெர்ட் கல்லூரியில் பி. ஏ. ஆங்கில இலக்கியம் படித்தார். 1946இல் சேத்தன் ஆனந்த் மூலமாக *நீச்சா நகர்* திரைப்படத்த்தில் நடிக்க வாய்ப்பு கிடைத்தது.  
இவரது இளமைப் பருவம் குறித்து ஒரு பேட்டியில், தான் முட்டாளாவதற்கு தனக்கு நேரமில்லை எனவும், கிடைக்கும் நேரத்தை நீச்சல், சவாரி செய்தல், சறுக்கு விளையாட்டு மற்றும் வானொலி நாடகங்களில் பங்கெடுத்தல் மூலமாக செலவிடுவதாகவும் தெரிவித்துள்ளார். வானொலி நாடகங்களில் பங்கு பெறுவதால் தனக்கு 10 ரூபாய் ஊதியம் கிடைத்ததாகவும் குறிப்பிட்டுள்ளார்.
# காமினி கௌஷல்

## தொழில்

காமினி, 1942 முதல் 1945 வரை கல்லூரியில் படிக்கும் போது தில்லியில் மேடை நாடகங்களில் நடித்துள்ளார். 1937 முதல் 1940 வரை பிரிவினைக்கு முன்பான காலத்தில், லாகூர் வானொலியில் குழந்தை நட்சத்திரமாக "உமா" என்கிற பெயரில் பணிபுரிந்துள்ளார்.
# காமினி கௌஷல்

## இறப்பு

காமினி2025 நவம்பர் 14 அன்று மும்பையில் தனது 98-ஆவது அகவையில் இறந்தார்.
# தி. முத்துச்சாமி ஐயர்

**சர் திருவாரூர் முத்துச்சாமி ஐயர்** (*Sir Thiruvarur Muthuswamy Iyer*) (28 சனவரி 1832&nbsp;– 25 சனவரி 1895), வழக்கறிஞரான இவர், பிரித்தானிய இந்தியாவின் சென்னை உயர்நீதிமன்றத்தில், 1877-இல் நியமிக்கப்பட்ட முதல் இந்திய நீதிபதி ஆவார்.  
மேலும் இவர் 1893-இல் சென்னை உயர்நீதிமன்றத்தில் தலைமை நீதிபதியாக நியமிக்கப்பட்ட முதல் இந்தியர் ஆவார். முத்துச்சாமி அய்யர், பழைய தஞ்சாவூர் மாவட்டத்தில் உச்சுவாடி எனும் கிராமத்தில் பிறந்தார். குழந்தைப் பருவத்தில் தந்தையை இழந்த முச்துச்சாமியை, முத்துச்சாமி நாயக்கர் எனும் தாசில்தார், சென்னையில் தங்கி படிக்க உதவி செய்தார். பள்ளிப்படிப்பு முடித்த முத்துச்சாமி அய்யர் சென்னை மாநிலக் கல்லூரியில் இளங்கலை படிப்பு முடித்து, பின்னர் சட்டம் பியின்றார்.  
1871 - 1877 முடிய மாவட்ட நீதிபதியாக பணியாற்றிய முத்துச்சாமிக்கு 1877-இல் சென்னை உயர்நீதிமன்ற நீதிபதியாக 1895 வரை பணியாற்றியானர. 1893-இல் மூன்று மாதங்கள் சென்னை உயர்நீதிமன்றத் தற்காலிக தலைமை நீதிபதியாக பொறுப்பு வகித்தார்.  
மதிநுட்பம், கூரிய அறிவாற்றல், நினைவாற்றல், சட்ட நுணுக்கம் அறிந்த முத்துச்சாமி அய்யர் பெண் கல்வி, விதவை மறுமணம் போன்ற சமூக சீர்திருத்தக் கொள்கைகளுக்கு ஆதரவளித்தார்.
# தி. முத்துச்சாமி ஐயர்

## இளமை வாழ்க்கை

வெங்கட நாராயண சாஸ்திரிக்கு 28 சனவரி 1832-இல் மகனாக பிறந்தவர் முத்துச்சாமி அய்யர். இளமையில் தந்தையை இழந்ததால், தனது தாயுடன் திருவாரூர் சென்று கிராமக் கணக்கர் பணி செய்தார்.  
இருப்பினும் அதிகாலையிலும், இரவிலும் தெருவிளக்கு வெளிச்சத்தில் படித்தார்.  
திருவாரூர் வருவாய் வட்டாட்சியராக இருந்த முத்துச்சாமி நாயக்கர் என்பவர், முச்துச்சாமி அய்யரின் படிப்பாற்றலைப் பாராட்டி, முத்துச்சாமி அய்யரை, சென்னை சர் ஹென்றி மாண்டிசரி பள்ளியில் தன் சொந்த பொருட்செலவில் படிக்க வைத்தார்.  
பின்னர் 1854-இல் முத்துச்சாமி அய்யர் சென்னை இராஜதானிக் கல்லூரியில் படிக்கும் போது, ஆங்கிலக் கட்டுரை போட்டியில் முதல் பரிசாக ரூபாய் 500-ஐ வென்றார். பின்னர் சென்னை சட்டக்கல்லூரியில் சட்டம் பயின்றார்.
# தி. முத்துச்சாமி ஐயர்

## வழக்கறிஞர் தொழில்

சென்னை மாகாண அலுவர்கள் போட்டித் தேர்வில் தேர்வான முத்துச்சாமி அய்யர் பிப்ரவரி, 1856-இல் தரங்கம்பாடியில் மாவட்ட நீதிபதியாக பணியில் சேர்ந்தார். 2 சூலை 1859-இல் தஞ்சாவூர் மாவட்ட துணை ஆட்சியராக நியமிக்கப்பட்டார். 9 சூலை 1865-இல் முத்துச்சாமி அய்யர், தென் கன்னடம் பகுதியில் துணை நீதிபதியாக நியமிக்கப்பட்டார்.  
பின்னர் சூலை 1868 முதல் சென்னை காவல்துறையில் மாஜிஸ்திரேட்டாக பணிபுரிந்த போது தான், முத்துசாமி அய்யர் சென்னை இராஜதானிக் கல்லூரியில் சட்டம் பயின்றார். மேலும் சமசுகிருத மொழியில் பட்டம் பெற்றவர். அய்யர் சட்டக் கல்வி முடித்த பின்னர் கீழ்நிலை நீதிமன்றங்களில் நீதிபதியாக பணியாற்றினார்.
# தி. முத்துச்சாமி ஐயர்

## மரபுரிமை பேறுகள்

முத்துச்சாமி அய்யரின் நினைவை பாராட்டும் விதமாக, சென்னை உயர்நீதிமன்ற வளாகத்தில் அவரது முழு உயரச் சிலையை வைத்துள்ளனர். காமராசர் சாலை, சென்னை சேப்பாக்கம் - உயர்நீதிமன்ற வளாகத்துடன் சேரும் ஒரு சாலைக்கு *தி. முத்துச்சாமி சாலை* என பெயர் வைக்கப்பட்டுள்ளது.
# குளோரியா சுவான்சன்

சுவான்சன் பத்திற்கும் மேற்பட்ட ஊமைப் படங்களில் நடித்துள்ளார். மேலும் சிறந்த நடிகைக்கான அகாதமி விருதுக்கு பரிந்துரை செய்யப்பட்ட முதல் நடிகை இவர் ஆவார்.இவர் படங்களில் நடித்தது மட்டுமன்றி தான் நடித்த சில படங்களைத் தயாரித்துள்ளார். 1927 ஆம் ஆண்டில் வெளியான *தெ லவ் ஆஃப் சன்யா மற்றும் 1928 ஆம் ஆண்டில் வெளியான சடி தாம்சன் ஆகியன* குறிப்பிடத்தகுந்தன ஆகும்.
# குளோரியா சுவான்சன்

## ஆரம்ப வாழ்க்கை

குளோரியா மே ஜோசபின் சுவான்சன் சிகாகோவில் உள்ள ஒரு சிறிய வீட்டில் 1899 ஆம் ஆண்டில் பிறந்தார்.இவரின் பெற்றோர் அடிலெய்டு-ஜோசப் தியோதர் சுவான்சன் ஆவர். இஅவ்ரின் தந்தை ஒரு சிப்பாய் ஆவார்.இவர் ஹாதர்ன் ஸ்காலஸ்டிக் அகாதமியில் கல்வி பயின்றார். இவரின் தந்தை மிகவும் கண்டிப்பான லூதரனிய அமெரிக்க குடும்பத்தினைச் சேர்ந்தவர் ஆவார். இவரின் தாய் ஜெர்மன், பிரஞ்சினை மரபாகக் கொண்டவர் ஆவார்.  
அடிலெய்ட் (née Klanowski) மற்றும் ஜோசப் தியோடர் Swanson, ஒரு சிப்பாய். அவர் கலந்து Hawthorne Scholastic Academy. அவரது தந்தை ஒரு கண்டிப்பான லூத்தரன் ஸ்வீடிஷ் அமெரிக்க குடும்பம், மற்றும் அவரது தாயார் ஜெர்மன், பிரஞ்சு, மற்றும் போலிஷ் வம்சாவளியை.  
இவரின் தந்தையின் பணி நிமித்தம் காரணமாக இவர்கள் பல இடங்களுக்கு குடிபெயர நேர்ந்தது. இவர் தனது பெரும்பாலான காலங்களை புவேர்ட்டோ ரிக்கோவில் வசித்தார்.அங்கு இவர் இசுப்பானியம் கற்றுக் கொண்டார். மேலும் இவர் புளோரிடாவில் உள்ள கீவெஸ்டிலும் இருந்தார்.  
ஒரு சில மாதங்களுக்கு பிறகு சார்லி சாப்ளின்<nowiki/>போன்று ஓய்வு நேரங்களில் கூடுதலாக வேலை செய்து வாரம் 13.50 அமெரிக்க டாலர்களை வருமானமாக ஈட்டினார்.பின்னர் இவர் பள்ளிப் படிப்பை நிறுத்திவிட்டு ஒரு படமனையில் நிரந்தரமாகப் பணி புரிந்தார்.இவரின் பெற்றோர் பிரிந்த பின்னர் தனது தாயுடன் கலிபோர்னியா சென்றார்.
# குளோரியா சுவான்சன்

## சித்தரிப்புகள்

சுவான்சனின் கதாப்பத்திரத்தினை பின்வரும் நடிகைகள் தொலைக்காட்சி மற்றும் திரைப்படங்களில் நடித்துள்ளனர்.  
1977 ஆம் ஆண்டில் கரோல் பர்னெட் என்பவர் *கரோல் பர்னெட் எனும் நிகழ்ச்சியிலும்* 1984 ஆம் ஆண்டில் டயான் வெனோரா தி காட்டன் கிளப்பிலும் 1990 இல் மேடிலன் சுமித் என்பவர் *தி கென்னடிஸ் ஆஃப் மசசுசெட்ஸ் மற்றும் 1991 இல் அன் தர்கெல் என்பவரும் 2008 ஆம் ஆண்டில் கிரிஸ்டன் விக் என்பவர் சாட்டர்டே நைட் லை நிகழ்விலும் 2013 ஆம் ஆண்டில் தெபி மசார் ரிட்டர்ன் டூ பாபிலோனிலும் நடித்திருந்தனர்.*
# அலிசா அப்துல்லா

**அலிசா அப்துல்லா (**Alisha Abdullah பிறப்பு:சூலை 24, 1989) இந்திய தானுந்து விளையாட்டு வீரர் ஆவார். இவர் இந்தியாவின் முதல் பெண் வாகையாளர் ஆவார்.
# அலிசா அப்துல்லா

## ஆரம்பகால வாழ்க்கை

சிறுவயது முதலே பந்தயங்களில் ஆர்வமாக இருந்தார். ஒன்பது வயது முதல் உள்ளரங்க கார்ட்டு பந்தயங்களில் இவர் விளையாடி வருகிறார். பதினோராவது வயதில் அதில் வெற்றி பெற்றார். பதின்மூன்று வயதாக இருக்கும் போது தேசிய அளவிலான உள்ளரங்க கார்ட் பந்தயங்களில் இவர் வெற்றி பெற்றார் புனித கெவின் பள்ளியில் தனது துவக்க கல்வியைப் பயின்ற இவர் *சேக்ரட் ஹார்ட் , சர்ச் பார்க்கில்* மேல்நிலைக் கல்வியைப் பயின்றார். சென்னை, நுங்கம்பாக்கத்தில் உள்ள எம். ஓ. பி. வைஷ்ணவி பெண்கள் கல்லூரியில் சமூகவியல் துறையில் பட்டம் பெற்றார்.
# அலிசா அப்துல்லா

## திரைத் துறை

| 2014 | இரும்புக் குதிரை | எதிராளியின்
உதவியாளர் | தமிழ் | } |
| --- | --- | --- | --- | --- |
# அகனேசு ஆக்கர்

**அகனேசு ஆக்கர்** *(Agnès Acker)* (பிறப்பு: 28 பிப்ரவரி 1940) ஒரு பிரெஞ்சு வானியற்பியலாளர் ஆவார். இவர் இசுட்டிராசுபர்கு பலகலைக்கழகத் தகவுறு பேராசிரியரும் இசுட்டிராசுபர்கு கோளரங்கத்தை நிறுவியவரும் பிரெஞ்சு பேசும் கோளரங்குக் கழக நிறுவனத் தலைவரும் ஆவார்ரிவரது ஆய்வு சூரியவகை விண்மீன் படிமலர்ச்சியின் இறுதிக் கட்டங்களில் குறிப்பாக கோளாக்க ஒண்முகில், அணுக்கருவின் இருமைத் தன்மை, உடுக்கணக் காற்றுகள் ஆகியவற்றில் குவிந்துள்ளது.
# அகனேசு ஆக்கர்

## வாழ்க்கை

இவர் 1976 இல் இசுட்டிராசுபர்கு பலகலைக்கழகத்தில் *Cinématique, âge et binarité des noyaux de nébuleuses planétaires* எனும் ஆய்வுத் தலைப்பில் அரசுசார் முனைவர் பட்ட்த்தைப் பெற்றார்.  
இவர் இசுட்டிராசுபர்கு கோளரங்கத்தை நிறுவி 22 ஆண்டுகள் (1979-2001) அதன் தலைவராக விளங்கினார். இவர் பிரெஞ்சுபேசும் கோளரங்குக் கழகத்தை நிறுவி அதன் தலைமையை 26 ஆண்டுகள் (1984-2010) வரை ஏற்றார். இவர் பன்னாட்டு வானியல் ஆண்டிற்கான தேசிய முடுக்கக் குழு உறுப்பினர் ஆவார்.மிவர் BEATEP அமைப்பின் நிறுவனரும் துணைத்தலைவரும், 1976 முதல் பன்னாட்டு வானியல் ஒன்றிய உறுப்பினரும், 1990 முதல் பன்னாட்டுக் கோளரங்கக் கழகத்தின் குழும உறுப்பினரும், member of the Scientific and Pedagogical Council of Le Vaisseau மன்றத்தின் அறிவியல், கல்வியியல் உறுப்பினரும் 2004 முதல் 2009 வரையில் இசுட்டிராபர்கின் CCSTI உறுப்பினரும் ஆவார். இவர் 1990 முதல் ஆசிரியர்-வானியலாளர் அறிவுறை மன்ற (CLEA) உறுப்பினரும் 1991 முதல் 1994 வரை உலூயிசு பசுட்டியர் பல்கலைக்கழகத்தின் CCSTI அமைப்பின் அறிவியல் தோட்ட இயக்குநரும் ஆவார். இவர் 1987 முதல் 1991 வரை பல்கலைக்கழகங்களின் தேசிய மன்றத்தின் உறுப்பினராக இருந்துள்ளார். இவர் 1995 முதல் 2001 வரை அல்சாசு வட்டாரப் பொருளியல், சமூகவியல் மன்ற உறுப்பினராக இருந்துள்ளார்.  
கோளரங்கத் துறையில் இவர் 1995இல் இருந்து கோளரங்கங்கள் (*Planétariums*) இதழின் இயக்குநராகவிருந்து வெளியிட்டார். இவர் இசுட்டிராசுபர்கு வான்காணகத்தின் கோளரங்கங்கள் (*Planétariums*) திரட்டுப் பணியை நிறுவி (1984) அதன் இயக்குநரகப் பணியாற்றினார்.
கெல்லர் எனப்படும் ஆக்கர் திருமணமானவர்; இவருக்கு ஐந்து குழந்தையர் உண்டு. இவர் உந்தூர்தி விளையாட்டில் ஆர்வம் உள்ளவர். இவர் கோண்டா CB600F (கார்னெட் 600) (95 CV) உந்தூர்தியில் பயணம் செய்கிறார்.
# அகனேசு ஆக்கர்

## தேர்ந்தெடுத்த வெளியீடுகள்

ஆக்கர் தனித்தும் பிறருடன் இணைந்து 200 க்கும் மேற்பட்ட வானியற்பியல் ஆய்வுக் கட்டுரைகளை பன்னாட்டு ஆராய்ச்சி இதழ்களில் வெளியிட்டுள்ளார் and many educational and scientific publications.
- * வானியல் பயில்வோம் (Initiation à l'astronomie)*, மாசன் குழுமம் 1978, 1981, 1986
- *வானியல், வானியற்பியலுக்கான அறிமுகம்*, துனோது குழுமம், 1992, 1995, 1998, 2005, 2013
- *Formes et couleurs dans l'univers : nébuleuses, amas d'étoiles, galaxie*, மாசன் குழுமம், 1987
- *Le planétarium : un spectacle nouveau dans votre ville*, வால்புளோர் குழுமம், 1991
- *Astronomie : méthodes et calculs : exercices corrigés* ( கார்லோசு யாசுசெக்கு உடன் இணைந்து), மாசன் குழுமம், 1984, 1995
- *Vie et mort des étoiles : un exposé pour comprendre, un essai pour réfléchir* (அரியான் இலாங்கன் உடன் இணைந்து), டொமினோசு திரட்டு இலக்கியம் (பிளம்மாரியன் உடன் இணைந்து), 1998
- *L'univers astronomique* (ழீன் கிளாடே பெக்கர் உடன் இணைந்து), இசுட்டிராசுபர்கு நோக்கீடுகள், 2001, 2006
- *Étoiles et matière interstellaire* (ஜேம்சு இலெக்கியூக்சு, கிளாடே பெர்த்தவுட், ழீன் பால் ழான், நிக்கோலசு பிரஞோசு, ழீன் பியேர் இலாசோத்தா ஆகியோர் உடன் இணைந்து), எலிப்செசு குழுமம், 2008, 2009
- *L’Arc-en-ciel des étoiles* (dir.), APLF/இசுட்டிராசுபர்கு நோக்கீடுகள், 2010 (கல்விச் சிறுநூல்)
# பாக்கித்தான் கனிம வளர்ச்சிக் கழகம்

**பாக்கித்தான் கனிம வளர்ச்சிக் கழகம்** (*Pakistan Mineral Development Corporation*) என்பது பாக்கித்தான் அரசாங்கத்தின் பெட்ரோலியம் மற்றும் இயற்கை வளத்துறை அமைச்சகத்துடன் இணைக்கப்பட்ட ஓர் அரை தன்னாட்சி நிறுவனம் ஆகும். நாட்டின் கனிமவள மேம்பாட்டு நடவடிக்கைகளை விரிவாக்குவதற்கும் , உதவி செய்வதற்கும் தோராயமாக 10 மில்லியன் அமெரிக்க டாலர்கள் அங்கீகரிக்கப்பட்ட மூலதனத்துடன் 1974 ஆம் ஆண்டில் இந்நிறுவனம் உருவாக்கப்பட்டது..  
பாக்கித்தான் கனிம வளர்ச்சிக் கழகத்தின் தலமையகம் இசுலாமாபாத்து நகரில் அமைந்துள்ளதுஉப்பு சுரங்கங்கள், நிலக்கரி சுரங்கங்கள் மற்றும் சிலிக்கா மணல் சுரங்கங்கள் ஆகியவற்றை இந்நிறுவனம் இயக்குகிறது. மேலும், கனிம இருப்புகளை ஆய்வு செய்தல் மற்றும் தொழில்நுட்ப மற்றும் பொருளாதார செயலாக்க அறிக்கையை தயாரித்தல் போன்ற பணிகளையும் இந்நிறுவனம் மேற்கொள்கிறது. . தேவையான மற்றும் பொருத்தமான சமயங்களில் இந்த திட்டங்களை முன்னெடுத்தும் செல்கிறது. ம் உண்மையில் கனிமங்களை வெட்டி எடுத்தும் பாக்கித்தானின் தாதுக்களை சந்தைப்படுத்தியும் இந்நிறுவனம் இயங்குகிறது.
# மெது வடை

**மெது வடை** அல்லது **உளுந்து வடை** என்பது உளுந்து மாவினால் செய்யப்படும் தென்னிந்திய உணவாகும். இது வட்டமாக நடுவில் எளிதாக வேகுதற்காக ஓட்டையுடன் மொறுகலான வெளிப்புறமும் மிருதுவான உட்பகுதியும் கொண்டது. புகழ்பெற்ற தென்னிந்திய மற்றும் இலங்கைத் தமிழ் உணவுகளில் ஒன்றான இது, காலை உணவாகவும் சிற்றுண்டியாகவும் உட்கொள்ளப்படுகிறது.
# மெது வடை

## சொற்பிறப்பியல்

கன்னடத்தில் "மெது'" என்றால் " மென்மையான" என்று பொருள். எனவே, மெது வடை என்றால் மென்மையான வடை என்று பொருள்படும். இது வெறுமனே வடை என்றும் உணவுப் பட்டியலில் குறிப்பிடப்படுவதும் உண்டு.  
இதன் வேறு பெயர்கள் மெது வடை, உளுந்து வடை (தமிழ்), உதின்ன வடே (கன்னடம்), கரேலு (தெலுங்கு), உளுனு வடா (மலையாளம்).
# மெது வடை

## வரலாறு

வீர் சாங்வியின் கூற்றின்படி, மெது வடையின் தோற்றம் தற்போதைய கர்நாடகத்தின் மாதுர் என்ற ஊரில் தொடங்கப்பட்டிருக்கலாம் என நம்பப்படுகிறது. இந்த உணவு வகை மும்பை உடுப்பி உணவகங்களால் தென்னிந்தியாவைத் தாண்டி பிரபலமானது.
# மெது வடை

## பரிமாறுதல்

மெது வடை தேங்காய்ச் சட்டினி, சாம்பாருடன் பாிமாறப்படுகிறது. பெரும்பாலும் இட்லியுடன் காலை உணவாக உண்ணப்படுகிறது. மதிய உணவின் தொடக்கத்திலும் சிற்றுண்டியாகவும் உண்ணப்படுகிறது. தயிருடன் சேர்த்து தயிர் வடையாகப் பரிமாறப்படுவதும் உண்டு.
# இதய நாயகன்

**இதய நாயகன்** (Ithaya nayagan) 1993 ஆம் ஆண்டு ஜே. ராஜ்கமல் நடித்து, இயக்கித் தயாரித்த திரைப்படம். தேவா இசையமைத்தார்.
# இதய நாயகன்

## கதைச் சுருக்கம்

வினோத் (ராஜ்கமல்) தன் தாய் பாமாவுடன் (பி. எஸ். பாமா) மலேசியாவில் வசிக்கிறான். வினோத் மிகப்பெரிய உணவகம் மற்றும் தங்கும் விடுதியில் நடனமாடுபவராக பணி செய்கிறான். அங்கு பணிபுரியும் ஜனா (ஜனகராஜ்) உட்பட அவனுக்கு அநேக நண்பர்கள் உள்ளனர். ஒரு எதிர்பாரா நிகழ்விற்குப் பின் வினோத் மனநிலை பாதிப்படைந்து மதுவிற்கு அடிமையாகிறான். வினோத்தை காதலிக்கும் ரூபா (ரூபாஸ்ரீ) அவனைப் பின்தொடர்ந்து கண்காணிக்கிறாள். அவனிடம் காதலைத் தெரிவிக்கும் ரூபாவிடம் வினோத் தவறான எண்ணத்தோடு பழகுகிறான். வினோத் ஒரு விபத்தில் படுகாயமடைய அவனுக்குத் தன் குருதியைக் கொடையளிக்கிறாள் ரூபா. அவளின் உண்மையான அன்பைப் புரிந்துகொள்ளும் வினோத் அவளைக் காதலிக்கத் தொடங்குகிறான்.  
அவர்களின் நிச்சயதார்த்த நாள் அன்று வினோத்திற்குப் பதிலாக டேவிட்டுடன் (மதன் மோகன்) ரூபாவுக்குத் திருமணம் நிச்சயிக்கப்படுகிறது. சில ஆண்டுகளுக்கு முன் ரூபாவின் சகோதரி ரோசியை (செல்வி) வினோத் கொன்றதாக நம்பும் ரூபா அவனைப் பழிவாங்குவதற்காக காதலிப்பதைப் போல் நடித்து, இப்போது நிச்சயதார்த்த நாளில் அவனை அவமானப்படுத்தத் திட்டமிட்டு இதைச் செய்ததாகக் கூறுகிறாள். டேவிட்டின் முன்னாள் காதலி ஒருத்தி ரோசியின் மரணத்திற்கான உண்மைக் காரணத்தை ரூபாவிடம் கூறுகிறாள்.  
வினோத்தும் ரோசியும் காதலித்துள்ளனர். தன்னைக் காதலிப்பதாகக் கூறும் டேவிட்டை ரோசி ஏற்றுக்கொள்ளவில்லை. இதனால் வினோத்தைப் பற்றி ரோசியிடம் தவறாகக் கூறுகிறான் டேவிட். தவறான ஒருவனைக் காதலித்ததாக நினைத்து ரோசி தற்கொலை செய்துகொள்கிறாள். வினோத் மனநிலை பாதிக்கப்படுகிறான்.  
தன் தவறை உணரும் ரூபாவை அறையில் வைத்து அடைக்கிறான் டேவிட். ரூபா காப்பாற்றப்பட்டாளா? ரூபா - வினோத் திருமணம் நடந்ததா? என்பது மீதிக்கதை.
# இதய நாயகன்

## நடிகர்கள்

- ஜே. ராஜ்கமல் - வினோத்
- ரூபாஸ்ரீ - ரூபா
- செல்வி - ரோசி
- ஜனகராஜ் - ஜனா
- மதன் மோகன் - டேவிட்
- பீலி சிவம் - உணவக மேலாளர்
- அழகு நம்பி - அழகு
- பி. எஸ். பாமா - பாமா
- ஜே. லில்லி - சுவான்
- சோபா - ஜூலி
- எஸ். ராஜமாணிக்கம் - ஷான்
- குணசேகரன்
- டி. ராதாகிருஷ்ணன்
- ஆர். கே. ஜோசப்
- செல்வநாயகம்
- சோபனா
- சூசன்
- இந்திராணி சாமிவேலு
# இதய நாயகன்

## இசை

படத்தின் இசையமைப்பாளர் தேவா. பாடலாசிரியர்கள் காமகோடியன், காளிதாசன், எஸ். ராஜமாணிக்கம் மற்றும் இளங்கோ.  
| 1 | வா தென்றலே | எஸ். பி. பாலசுப்ரமணியம், சித்ரா | 4:42 |  |
| --- | --- | --- | --- | --- |
| 2 | முசிம் சிண்டா | மனோ | 4:38 |  |
| 3 | முசிம் சிண்டா | மின்மினி | 4:45 |  |
| 4 | அற்புத கலைதான் | வாணி ஜெயராம் | 5:04 |  |
| 5 | ஆலமரம் | கிருஷ்ணராஜ் | 5:12 |  |
| 6 | ஆட பிறந்தவன் | எஸ். பி. பாலசுப்ரமணியம் | 4:37 | } |
# அனகா அலங்காமொனி

**அனகா அலங்காமொனி** (Anaka Alankamony பிறப்பு: சூலை 10, 1994) என்பவர் இந்திய சுவர்ப்பந்து வீராங்கனை ஆவார். 2010ஆம் ஆண்டில் சர்வதேச சுவர்ப்பந்து வீரர்களுக்கான தரவரிசையில் 59 ஆவது இடத்திற்கு முன்னேறினார். 2014 ஆம் ஆண்டில் அருச்சுனா விருதினைப் பெற்றார்.
# அனகா அலங்காமொனி

## கல்வி

இவர் சென்னையில் உள்ள *சேக்ரட் ஹார்ட் மெட்ரிகுலேஷன்* பள்ளியிலும் ஸ்ரீ சிவ சுப்ரமணிய நாடார் பொறியியல் கல்லூரியிலும் கல்வி கற்றார். 2013 ஆம் ஆண்டில் பென்சில்வேனியா பல்கலைக்கழகத்தில் சேர்ந்தார். அங்கு கனிணி மற்றும் பொருளியல் பிரிவில் கல்வி கற்றார். அதே சமயம் பெண்கள் சுவர்ப்பந்து பிரிவில் விளையாடினார்.
# அனகா அலங்காமொனி

## தொழில் வாழ்க்கை

தனது 15ஆம் வயதில் 15 வயதிற்குட்பட்டோருக்கான ஆசிய போட்டியில் வெற்றி பெற்றார். 2009 ஆம் ஆண்டில் உலக சாதனை படைத்து குறைந்த வயதில் *விஸ்பா வாகையாளரானார். இதற்கு முன்னதாக மலேசியாவைச்* சேர்ந்த நிகோல் டேவிட் தனது 16ஆம் வயதில் வென்றதே சாதனையாக இருந்தது. ஜோஷ்னா சின்னப்பா விஸ்பா பட்டத்தை வென்ற முதல் இந்தியர் ஆவார்.
# இரபயெல்லா மார்கந்தி

**இரபயெல்லா மார்கந்தி** *(Raffaella Morganti)* (பிறப்பு: 19 செப்டம்பர் 1958) ஓர் இத்தாலிய வானியலாளரும் வானியற்பியலாளரும் கதிவானியலாளரும் ஆவார். செயல்முனைவுப் பால்வெளிகளின் கதிரியல் ஆய்வுகளில் இவரது ஆய்வு ஆர்வங்கள் அமைந்துள்ளன. இவர் 2007 முதல் 2014 வரியில் ஆசுட்டிரான் (ASTRON) வானியல் குழுவில் மிக்கேல் விசுக்குப் பின்னர் சேர்ந்தார். இவர் இப்போது அக்குழுவின் முதுநிலை வானியலாளராக உள்ளார். இவர் குரோனிங்கன் பல்கலைக்கழகத்தின் காப்தேயன் வானியல் நிறுவன வானியல் பேராசிரியராகவும் உள்ளார்.  
இவ்ர் 2014 இல் இத்தாலிய விண்மீன் ஆணைக் கட்டளியாளர் தகைமையைப் பெற்றார்.
# மாத்தூர் ஊராட்சி (தஞ்சாவூர்)

**மாத்தூர் ஊராட்சி ஊராட்சி** (*Mathur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# மாத்தூர் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2547 ஆகும். இக்கிராமத்தில் மொத்த 674 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 75.7% மற்றும் பெண்களின் எழுத்தறிவு விகிதம் 35.9% ஆகும்.
# காலக்கூத்து

**காலக்கூத்து** (Kaalakoothu) 2018 ஆம் ஆண்டு பிரசன்னா, கலையரசன், தன்சிகா மற்றும் சிருஷ்டி டங்கே நடிப்பில், எம், நாகராஜன் இயக்கத்தில், ஜஸ்டின் பிரபாகரன் இசையில் வெளியான தமிழ் திரைப்படம். இப்படம் ஏப்ரல் 2015 இல் தொடங்கப்பட்டது. 25 மே 2018 இல் திரையரங்குகளில் வெளியானது.
# காலக்கூத்து

## கதைச்சுருக்கம்

சிறுவயது கதை: பள்ளியில் ஹரியின் வகுப்பில் புதிதாக சேருகிறான் ஈஸ்வரன். ஹரிக்கும் ஈஸ்வரனுக்கும் ஆரம்பத்திலிருந்தே சரியான நட்பு இல்லை. இருவருக்கும் ஒரு நாள் சண்டை நடந்ததில் ஹரி, ஈஸ்வரனை அடித்துவிடுகிறான். அதனால் ஹரியின் தாயை பள்ளிக்கு வரச் சொல்கின்றனர். பள்ளிக்கு வரும் ஹரியின் தாய் ஈஸ்வரன் யாருமற்ற அனாதை என்று அறிகிறாள். தன்னை அவன் தாயாக எண்ணிக்கொள்ளும்படி கூறுகிறாள். சில நாட்களில் அவள் இறந்துபோக ஈஸ்வரன், ஹரிக்கு ஆறுதல் கூறி துணை நிற்கிறான்.  
சில வருடங்களுக்குப் பிறகு ஹரி (கலையரசன்) காயத்ரியைக் (தன்சிகா) காதலிக்கிறான். தனக்கென யாரும் இல்லாததால் ஈஸ்வரன் (பிரசன்னா) தன்னை நேசிக்கும் ரேவதியை (சிருஷ்டி டங்கே) காதலிக்கத் தயங்குகிறான். ஹரியின் தங்கையிடம் தவறாக நடக்கும் மாநகராட்சித் தலைவரின் மகனை நண்பர்கள் இருவரும் சேர்ந்து அடித்து அவனது கரத்தை ஒடித்துவிடுகின்றனர். இதனால் இவர்களை எதிரிகளாக எண்ணி பழிவாங்க நினைக்கிறார் மாநகராட்சித் தலைவர். ஹரியின் வற்புறுத்தலால் ரேவதியைக் காதலிக்கத் தொடங்குகிறான் ஈஸ்வரன். எல்லாம் நல்லவிதமாக சென்றுகொண்டிருக்கும்போது அவர்களுக்குத் திடீரென ஒரு பிரச்சனை வருகிறது. அதன்பின் நடந்தது மீதிக்கதை.
# காலக்கூத்து

## நடிகர்கள்

- பிரசன்னா - ஈஸ்வரன்
- கலையரசன் - ஹரி
- தன்சிகா - காயத்ரி
- சிருஷ்டி டங்கே - ரேவதி
- ஆர். என். ஆர். மனோகர் - காயத்ரியின் தந்தை
- ராஜ்யலட்சுமி - காயத்ரியின் தாய்
# காலக்கூத்து

## விமர்சனம்

மின்னம்பலம்: சாதியின் பெயரால் நடைபெறும் ஆணவக் கொலைகள் தேவையா என்பதைத்தான் படம் பேசுகிறது.  
விகடன்: ஒரே வருடம் ஒரே நாளில் பிறந்த வெவ்வேறு குணாதிசயங்கள் உள்ள இருவரின் கதைதான் இந்த 'காலக்கூத்து'.  
தினமலர்: பி. வி. சங்கரின் ஒளிப்பதிவு யதார்த்தமாக காட்சிகளைப் பதிவு செய்துள்ளது.  
தினபூமி: மதுரையை மையமாக வைத்து படத்தை இயக்கி இருக்கிறார் இயக்குநர் நாகராஜன்.  
பிலிம்பீட்: விலை மதிப்பில்லா மனித உயிர்களை அழிக்கக்கூடாது என்பதை நட்பு, காதல் கலந்து சொல்கிறது 'காலக்கூத்து'.  
தமிழ் வெப்டுனியா: கலையரசன், தன்ஷிகா நடிப்பு மற்றும் பாடல்களுக்காக நிச்சயம் இந்த படத்தை பார்க்கலாம்.  
தி இந்து தமிழ்: காட்சிகளை மெதுவாக நகர்த்தினால் எதார்த்தமான சித்தரிப்பாக அமைந்துவிடும் என்ற இயக்குநரின் தீர்மானம் ரசிகர்களின் பொறுமையை சோதிக்கிறது.  
டெய்லி ஹண்ட்: "காலக்கூத்து - காதல் கூத்து!"  
ஜீதமிழ்நியூஸ்: காலக்கூத்து – துன்பியல் நட்பு
# காலக்கூத்து

## இசை

படத்தின் இசையமைப்பாளர் ஜஸ்டின் பிரபாகரன். படத்தின் பாடல்கள் 2017 சனவரி 4 ஆம் நாள் வெளியிடப்பட்டது.  
| 1 | அல்லிக் கொடியே | சத்யப்ரகாஷ் | 4:18 |  |
| --- | --- | --- | --- | --- |
| 2 | எங்கேயோ போகும் | ஸ்ரீராம் பார்த்தசாரதி | 5:17 |  |
| 3 | ஜீவன் இந்தக்கணமே | சத்யப்ரகாஷ், லதா கிருஷ்ணா | 1:48 |  |
| 4 | கண்ணக்கட்டி | ஹரிசரண், லதா கிருஷ்ணா | 4:31 |  |
| 5 | கண்ணுக்குள்ள | சத்யப்ரகாஷ், சரண்யா ஸ்ரீனிவாஸ் | 4:22 |  |
| 6 | நெற்றி குங்குமம் | வி.வி.பிரசன்னா, சின்மயி | 4:14 | } |
# எலினா சையட்சு

**எலினா சையட்சு** (*Elena Zaiatz*) என்பவர் உருசிய நாட்டின் பெண் சதுரங்க கிராண்டு மாசுட்டர் ஆவார். எலினா சயாட்சு என்ற பெயராலும் இவர் அறியப்படுகிறார். இவர் 1969 ஆம் ஆண்டு சூன் மாதம் 16 ஆம் நாள் பிறந்தார். பெண் கிராண்டு மாசுட்டர் என்ற பட்டத்துடன் இவர் சதுரங்கம் ஆடி வருகின்றார். அனைத்துலக சதுரங்கப் போட்டிகளில் எலினா பெலாரசு மற்றும் உருசியா ஆகிய இரண்டு நாடுகளின் சார்பாகவும் பங்கேற்று விளையாடி வருகிறார். 1986 முதல் 2006 ஆம் ஆண்டு வரை இவர் பெலாரசு நாட்டிற்காக விளையாடி வந்தார். 2007 ஆம் ஆண்டு முதல் உருசியாவிற்காக எலினா விளையாடி வருகிறார். பெலாரசு மாநில பல்கலைக்கழகத்தில் எலினா தன்னுடைய பட்டப்படிப்பை முடித்து பட்டம் பெற்றுள்ளார்.  
1994-1996 ஆன் ஆண்டில் பெலாரசு நாட்டு சார்பாக சதுரங்க ஒலிம்பியாடு போட்டிகளில் இவர் விளையாடினார். 2006 ஆம் ஆண்டு நடைபெற்ற உலக சதுரங்க சாம்பியன் பட்டப்போட்டியில் உருசியாவின் சார்பாக விளையாடினார்.. 1988 இல் பெலாரசின் தேசிய சதுரங்க சாம்பியன் பட்டத்தையும், இதே ஆண்டில் நடைபெற்ற 20 வயதுக்குட்பட்டோர் உலக சதுரங்க சாம்பியன் பட்டத்தையும் இவர் வென்றார்.
# கீரனூர் ஊராட்சி (தஞ்சாவூர்)

**கீரனூர் ஊராட்சி** (*Keeranur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# கீரனூர் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 1486 ஆகும். இக்கிராமத்தில் மொத்த 381 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 73.3% மற்றும் பெண்களின் எழுத்தறிவு விகிதம் 33.2% ஆகும்.
# தென் கன்னட மாவட்டம் (சென்னை மாகாணம்)

**தென் கன்னட மாவட்டம்** அல்லது **தென் கனரா மாவட்டம்** (South Canara) என்பது பிரித்தானிய இந்தியாவின், சென்னை மாகாணத்துக்கு உட்பட்ட ஒரு மாவட்டம் ஆகும். இதன் அமைவிடம் . ஆகும். இது தற்போதைய கர்நாடக மாவட்டங்களான தெற்கு கன்னடம் மாவட்டம் , உடுப்பி மாவட்டம் மற்றும் கேரளத்தின் காசர்கோடு மாவட்டம் ஆகியவற்றை உள்ளடக்கியதாக இது இருந்தது. சென்னை மாகாணத்தின் மிகவும் பின்தங்கிய மாவட்டமான இதில் முதன்மையாக துளுவம், மலையாளம், கன்னடம், கொங்கணி , பியரி ஆகிய மொழிகள் பேசப்பட்டன. இது 1947லில் தட்சிண கன்னட மாவட்டம் எனப் பெயர் மாற்றப்பட்டது.  
நான்காம் மைசூர் போரின் முடிவில் பிரித்தானிய கிழக்கிந்திய நிறுவனத்தால் திப்பு சுல்தான் தோற்கடிக்கப்பட்டார். இதன் பின்னர் திப்புசுல்தானிடம் இருந்து கைப்பற்றிய இப்பகுதியை வடகன்னட மாவட்டத்தின் பகுதியையும் உள்ளடக்கியதாக 1799இல் கனரா மாவட்டம் உருவாக்கப்பட்டது. இந்த கனரா மாவட்டமானது சென்னை மாகாணத்துக்கு உட்பட்டதாக இருந்தது. 1859இல் இந்த மாவட்டமானது தெற்கு வடக்கு என இரு மாவட்டங்களாக பிரிக்கப்பட்டது. வட கன்னட மாவட்டமானது பம்பாய் மாகாணத்துடன் இணைக்கப்பட, தெற்கு கன்னட மாவட்டமானது சென்னை மாகாணத்துடன் தக்கவைக்கப்பட்டது. தெற்கு கன்னட மாவட்டத்தின் தலைநகராக மங்களூர் இருந்தது. இந்த மாவட்டமானது பரப்பளவு கொண்டதாக இருந்தது.
# தென் கன்னட மாவட்டம் (சென்னை மாகாணம்)

## வட்டங்கள்

இந்த மாவட்டமானது ஆறு வட்டங்களாக பிரிக்கப்பட்டு இருந்தது:  
- அமினிதிவி தீவு (இலட்சத்தீவுகள்) (பரப்பு:)
- குந்தாபுரா வட்டம் (பரப்பு:; தலைமையகம்: குந்தாபுரா)
- காசர்கோடு வட்டம் (பரப்பு:; தலைமையகம்: காசர்கோடு)
- மங்களூர் வட்டம் (Area:; தலைமையகம்: மங்களூர்)
- உடுப்பி வட்டம் (Area:; தலைமையகம்: உடுப்பி)
- உப்பினங்காடி வட்டம் (Area:; தலைமையகம்: புத்தூர்)
# தென் கன்னட மாவட்டம் (சென்னை மாகாணம்)

## நிர்வாகம்

இந்த மாவட்ட நிர்வாகமானது மாவட்ட ஆட்சியரால் மேற்கொள்ளப்பட்டது. மாவட்டமானது நிர்வாக வசதிக்காக மூன்று கோட்டங்களாகப் பிரிக்கப்பட்டிருந்தது:  
- குந்தாபுரா கோட்டம்: குந்தாபுரா மற்றும் உடுப்பி வட்டங்கள்
- மங்களூர் கோட்டம்: மங்களூர் மற்றும் அமினிதிவி தீவுகள்
- புத்தூர் கோட்டம்: உப்பினங்காடி மற்றும் காசர்கோடு வட்டங்கள்.  
இந்த மாவட்டத்தில் மங்களூர் மற்றும் உடுப்பி என இரு நகராட்சிகள் இருந்தன.
# தென் கன்னட மாவட்டம் (சென்னை மாகாணம்)

## மக்கள் வகைப்பாடு

மாவட்டத்தில் பெரும்பான்மையாக பில்வா, பந்த் மக்கள் இருந்தனர். சென்னை மாகாணத்தில் பிராமணர்கள் மிகுதியாக வாழும் மாவட்டங்களான தஞ்சாவூர் மற்றும் கஞ்சாம் மாவட்டங்களைவிட இந்த மாவட்டத்திலேயே பிராமணர்கள் (மக்கள் தொகையில் 12% ) மிகுதியாக வாழ்ந்து வந்தனர்.  
இந்தப் பகுதியின் அசல் பூர்வ குடிகள் துளு மக்கள் (பந்த், பில்வா, மோகவீரர், குலாலர், தேவதிகர்) ஆவர். இப்பகுதியில் முதலில் குடியேறிய பிராமணர்கள் ஸ்தானிகர் ஆவர். இதனால் இவர்கள் துளு பிராமணர்கள் என அழைக்கப்பட்டனர். மற்றவர்கள் ஷிவல்லி, சரஸ்வத், ஹவியக, கோதாஹ உள்ளினத்தவர்கள், மஹார்ஸ், மலை பழங்குடிகள் (கொரகஸ்) ஆவர்.
# அல்காமா சுரங்கம்

**அல்காமா சுரங்கம்** (*Algama mine*) உருசியாவின் தூரக்கிழக்கிலுள்ள கபரேவ்சுக் பிரதேசத்தின் அயானோ-மேசுக்கி மாவட்டத்தில் அமைந்துள்ள சிர்க்கோனியச் சுரங்கம் ஆகும். உருசியாவில் அமைந்துள்ள சிர்க்கோனிய சுரங்கங்களில் இதுவும் ஒரு பெரிய சுரங்கமாகும். இச்சுரங்கத்தில் 93.7 மில்லியன் டன்கள் சிர்க்கோனியத் தாது இருப்பில் உள்ளதாக மதிப்பீடுகள் தெரிவிக்கின்றன. இத்தாதுவில் கலந்துள்ள சிர்க்கோனியத்தின் தரம் 4.62% ஆகும். வடக்கு ஆசிய கிரேட்டான் எனப்படும் மிகத் தொன்மையான சிடானோவாய் தொகுதியின் தென்கிழக்கு விளிம்பில் இச்சுரங்கம் அமைந்துள்ளது.
# பைராக்சுமாங்கைட்டு

**பைராக்சுமாங்கைட்டு** (*Pyroxmangite)* என்பது MnSiO<sub>3</sub>.என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ரோடோனைட்டின் உயர் அழுத்த, தாழ்வெப்ப ஈருருவக் கனிமமாகும்  
மாங்கனீசு நிறைந்த உருமாற்ற தாதுப் படிவுகளில் பைராக்சுமாங்கைட்டு தோன்றுகிறது. இதனுடன் சிபெசார்ட்டைன், டெப்ராயிட்டு, அல்லிகேன்யைட்டு, ஆசுமானைட்டு, பைரோபேனைட்டு, அலாபேன்டைட்டு, ரோடோனைட்டு மற்றும் ரோடோகுரோசைட்டு போன்ற கனிமங்களும் கலந்து காணப்படுகின்றன என்ற குறியீட்டால் அடையாளப்படுத்துகிறது.
# தென்னிந்தியத் திரைப்படத்துறை

**தென்னிந்தியத் திரைப்படத்துறை** (Cinema of south India) என்பது ஐந்து வெவ்வேறு திரைப்படத்துறைகள் ஒன்று சேர்ந்த கூட்டமைப்பாகும். தமிழ், கன்னடம், மலையாளம், தெலுங்கு மற்றும் துளு ஆகிய திரைப்படத் தொழில் நிறுவனங்களை ஒன்றிணைத்தது. சென்னை, பெங்களூரு, கொச்சி, ஐதராபாத்து மற்றும் மங்களூர் போன்ற நகரங்களை போன்ற நகரங்களை தலைமை இடங்களாக கொண்டு இயக்குகின்றன.  
தென்னிந்திய சினிமா துவக்கத்தில் சுயமாக வளர்ச்சியடைந்தது. மேலும் தென்னிந்திய தொழில்நுட்ப வல்லுநர்கள் பிற மொழிப்படங்களில் வேலை பார்க்கும் வாய்ப்பு, வியாபாரா ரீதியிலான வெற்றி , உலகமயமாக்கல் போன்ற காரணங்களினால் தென்னிந்திய சினிமா வளர்ச்சி பெற்றது.. இதனை தென்னிந்திய திரைப்பட சம்மேளன வர்த்தக நிறுவனம் கட்டுப்படுத்துகிறது. தமிழ் மற்றும் தெலுங்குத் திரைப்படத் துறையின் வருவாய் 36% ஆகும்.
# தென்னிந்தியத் திரைப்படத்துறை

## வரலாறு

### சென்னை மாகாணத்தின் ஆரம்பகால தொடக்கங்கள்

. ஸ்டுடியோஸ், இந்தியாவின் பழமையான எஞ்சியிருக்கும் ஸ்டூடியோ ]]  
1897இல் ஐரோப்பியர் *விக்டோரியா பப்ளிக் ஹால்* என்ற மௌன குறும்படத்தைத் (ஊமைப்படம்) தயாரித்து சென்னையில் வெளியிட்டார். திரைப்படங்களில் கற்பனையற்ற கதாபாத்திரங்கள் இடம் பெற்றன. தினசரி நிகழ்வில் காணப்படும் புகைப்படப் பதிவுகளாக இருந்தன. மெட்ராஸ் (இன்றைய சென்னை) இல் ஊமைப்படங்களை திரையிடுவதற்காக எலக்ட்ரிக் தியேட்டர் நிறுவப்பட்டது. இது பிரிட்டன் சமூகத்தினருக்கு மிகவும் பிடித்ததாக இருந்தது. இது சில ஆண்டுகளுக்குப் பிறகு மூடப்பட்டது. தற்போது இந்த கட்டிடம் அண்ணாசாலை (மவுண்ட் ரோடு) தபால் நிலையத்தின் ஒரு பகுதியாக உள்ளது. மவுண்ட் ரோடில் *லிரிக் தியேட்டர் என்ற ஒன்றும் இருந்தது. இந்த இடத்தில் ஆங்கில மேற்கத்திய இசை நிகழ்ச்சிகள், பால்ரூம் நடனங்கள், ஊமைப்படங்கள் போன்றவை வெளியிடப்பட்டன. திருச்சியில் தென்னிந்திய இரயில்வேயின் ஊழியரான *சுவாமிக்கண்ணு வின்சென்ட்* என்பவர், பிரெஞ்சுகாரரான *டூ பாண்ட்'' இடம் இருந்து ஊமைப்படங்களை விலைக்கு வாங்கி ஒரு வணிக நிறுவனத்தில் காட்சிப்படுத்தினார். அவர் படங்களை வெளியிடுவதற்கான கூடாரங்களை(டென்ட்) அமைத்தார்.அவரது டென்ட் சினிமா மாநிலம் முழுவதும் பயணித்தது. எனவே மக்களிடையே மிகவும் பிரபலமடைந்தது. பிற்பாடு, அவர் டாக்கிஸ்களைத் தயாரித்தார்.  
சாமிக்கண்ணு வின்சென்ட் கோயம்புத்தூரில் தென்னிந்தியாவின் முதல் சினிமாவை உருவாக்கினார். இவர் டென்ட் சினிமா என்ற முறையை உருவாக்கினார். சேலம் (மாடர்ன் தியேட்டர்ஸ் ஸ்டுடியோ) மற்றும் கோயம்புத்தூரில் (மத்திய ஸ்டூடியோ, நெப்டியூன் மற்றும் பக்ஷிராஜா) போன்ற திரைப்பட ஸ்டூடியோக்கள் கட்டப்பட்டன. சென்னையில் விஜய வாஹினி ஸ்டுடியோ மற்றும் ஜெமினி ஸ்டுடியோஸ் கட்டப்பட்டன. தென்னிந்திய மொழிகள் திரைப்படத்தின் மையமாக சென்னை விளங்கியது.
# தென்னிந்தியத் திரைப்படத்துறை

## வரலாறு

### முதல் தென்னிந்திய திரைப்படங்கள்

இந்திய திரைப்பட கம்பெனி லிமிட்டை நிறுவிய ஆர். நடராஜா அவர்களால் தயாரிக்கப்பட்ட *கீசக வதம்* (கீசகனின் அழிவு) என்பதே சென்னையின் முதலில் தயாரிக்கப்பட்ட திரைப்படமாகும்.
# தென்னிந்தியத் திரைப்படத்துறை

## திரைப்படத்துறைகள்

- கன்னடத் திரைப்படத்துறை
- மலையாளத் திரைப்படத்துறை
- தமிழகத் திரைப்படத்துறை
- தெலுங்குத் திரைப்படத்துறை
- துளு திரைப்படத்துறை
# அசாம் முதலமைச்சர்களின் பட்டியல்

**அசாம் முதலமைச்சர்**, இந்திய மாநிலமான அசாமின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார். தற்போது இம்மாநிலத்தின் முதல்வராக ஹிமாந்த பிஸ்வாஸ் சர்மா 10 மே 2021 முதல் பதவியில் உள்ளார்.
# அசாம் முதலமைச்சர்களின் பட்டியல்

## முதலமைச்சர்கள்

| வ. எண் | பெயர் | படம் | தொகுதி | பதவிக் காலம் | கட்சி | பதவியில் இருந்த நாட்கள் |
| --- | --- | --- | --- | --- | --- | --- |
| 15 | ஹிமாந்த பிஸ்வாஸ் சர்மா | ஜலுக்பாரி சட்டமன்றத் தொகுதி | 10 மே 2021 | *தற்போது பதவியில்* | பாரதிய ஜனதா கட்சி | } |
# துள்ளும் காலம்

**துள்ளும் காலம்** (***Thullum Kaalam***) ஏ. சாரனா இயக்கத்தில், 2005 ஆம் ஆண்டு வெளிவந்த இந்தியத் தமிழ்த் திரைப்படமாகும். லட்சுமி தயாரிப்பில், எஸ். பி. பூபதி இசை அமைப்பில், 29 ஜூலை 2005 ஆம் தேதி வெளியானது. ஷங்கர், ஹீரா, மேகா, வினிதா, ராஜீவ், ஸ்ரீமன், பல்லவி, ரஜினி நிவேதா, குமரிமுத்து மற்றும் பலர் நடித்துள்ளனர்.
# துள்ளும் காலம்

## நடிகர்கள்

ஷங்கர், ஹீரா, மேகா, வினிதா, ராஜீவ், ஸ்ரீமன், பல்லவி, ரஜினி நிவேதா, குமரிமுத்து, காதல் சுகுமார், கொட்டாச்சி, பயில்வான் ரங்கநாதன், மேனேஜர் சீனா, முருகன், மிமிகிரி செந்தில், தரீக்கா, விவேகா.
# துள்ளும் காலம்

## கதைச்சுருக்கம்

பனிரெண்டாம் வகுப்பு பயிலும் மாணவன் சிந்துராஜ் என்கிற சிந்து (ஷங்கர்), ஆசிரியையான தன் அக்கா போர்க்கொடி (வினிதா) மற்றும் ராணுவ அதிகாரியான அண்ணன் சந்தோஷ் (முருகன்) ஆகியோருடன் வாழ்ந்து வருகிறான். போர்க்கொடி தன் தம்பிகளுக்காக எதுவும் செய்யும் குணம் கொண்டவள். நன்கு படிக்கும் சக மாணவியான தமிழ்ச்செல்வி, சிந்துவை வெறுக்கிறாள். தேர்வில் வெற்றிபெற்ற சிந்து தன் நண்பர்களுடன் கல்லூரியில் படிக்க பட்டணம் செல்கிறான்.  
கல்லூரியில், திவ்யா (மேகா) சிந்துவை விரும்புகிறாள். கல்லூரி பாட்டு போட்டியில் பங்குபெற்று முதல் பரிசு பெறுகிறான் சிந்து. சிந்துவை தன் பெற்றோருக்கு அறிமுகப்படுத்த ஆசைப்பட்டாள் திவ்யா. ஆனால், சிந்து பல காரணங்களால் தந்திப்பதை தவறவிட்டான். பின்னர், குடிபோதையில் சிந்து திவ்யாவை தவறாக பேச, கோபம் கொண்ட திவ்யா, சிந்துவை வெறுத்து தன் பெற்றோர்களுடன் அமெரிக்கா சென்றுவிடுகிறாள்.  
இதற்கிடையில், ஊர் திரும்பும் சந்தோஷிற்கு தமிழ்ச்செல்வியை திருமணம் செய்து வைக்க விரும்பினாள் போர்க்கொடி. ஆனால், தமிழ்செல்வி அதை மறுத்துவிட்டாள். பின்னர் நிச்சயமாகும் தமிழ்செல்வியின் திருமணம், வரதட்சணையின் காரணமாக நின்றுவிடுகிறது. சிந்துவும் தமிழ்ச்செல்வியும் திருமணம் செய்துகொள்கிறார்கள். பின்னர் என்னவானது என்பதே மீதிக் கதையாகும்.
# துள்ளும் காலம்

## ஒலிப்பதிவு

இந்தப் படத்தின் பின்னணி மற்றும் பாடல்களின் இசையை அமைத்தது எஸ். பி. பூபதி ஆவார். விவேகா, விக்டர் தாஸ், கிருதயா ஆகியோர் எழுதிய பாடல்கள் 2005 ஆண்டு வெளியானது.
# துள்ளும் காலம்

## ஒலிப்பதிவு

### பாடல்களின் பட்டியல்

1. துள்ளும் காலம் (4:45) - திப்பு
1. 60 வயதில் (5:13) - பிரசன்ன ராவ்
1. தை பிறந்தது (5:40) - பிரபு, ப்ரியா
1. செம்பருத்தி (6:06) - ஹரிஷ் ராகவேந்திரா
1. எக்களிற (5:07) - ஸ்ரீலேகா பார்த்தசாரதி
# சிந்துபாத் (1995 திரைப்படம்)

**சிந்துபாத்** (*Sindhu Bath*) பாலு ஆனந்த் இயக்கத்தில், 1995 ஆம் ஆண்டு வெளிவந்த இந்தியத் தமிழ்த் திரைப்படமாகும். மன்சூர் அலி கான், கஸ்தூரி, சங்கவி, ஆர். சுந்தர்ராஜன், செந்தில், கோவை சரளா, ஜெய்கணேஷ் மற்றும் பலர் நடித்துள்ளனர். டி. எம். ஜெயமுருகன் மற்றும் எம். அப்பு தயாரிப்பில், தேவா இசையில், 15 செப்டம்பர் 1995 ஆம் தேதி வெளியானது.